CELEX: 62016CA0190
Language: ro
Date: 2017-07-05 00:00:00
Title: Cauza C-190/16: Hotărârea Curții (Camera întâi) din 5 iulie 2017 (cerere de decizie preliminară formulată de Bundesarbeitsgericht – Germania) – Werner Fries/Lufthansa CityLine GmbH [„Trimitere preliminară — Transporturi aeriene — Regulamentul (UE) nr. 1178/2011 — Punctul FCL.065 litera (b) din anexa I — Interdicție impusă titularilor unor licențe de pilot care au atins vârsta de 65 de ani să acționeze ca piloți pe o aeronavă care asigură transport aerian comercial — Validitate — Carta drepturilor fundamentale a Uniunii Europene — Articolul 15 — Libertatea de alegere a ocupației — Articolul 21 — Egalitate de tratament — Discriminare pe motive de vârstă — Transport aerian comercial — Noțiune”]

28.8.2017   
            
            
               RO
            
            
               Jurnalul Oficial al Uniunii Europene
            
            
               C 283/7
            
         Hotărârea Curții (Camera întâi) din 5 iulie 2017 (cerere de decizie preliminară formulată de Bundesarbeitsgericht – Germania) – Werner Fries/Lufthansa CityLine GmbH
   (Cauza C-190/16) (1)
   
   ([„Trimitere preliminară - Transporturi aeriene - Regulamentul (UE) nr. 1178/2011 - Punctul FCL.065 litera (b) din anexa I - Interdicție impusă titularilor unor licențe de pilot care au atins vârsta de 65 de ani să acționeze ca piloți pe o aeronavă care asigură transport aerian comercial - Validitate - Carta drepturilor fundamentale a Uniunii Europene - Articolul 15 - Libertatea de alegere a ocupației - Articolul 21 - Egalitate de tratament - Discriminare pe motive de vârstă - Transport aerian comercial - Noțiune”])
   (2017/C 283/09)
   Limba de procedură: germana
   
      Instanța de trimitere
   
   Bundesarbeitsgericht
   
      Părțile din procedura principală
   
   
      Reclamant: Werner Fries
   
      Pârâtă: Lufthansa CityLine GmbH
   
      Dispozitivul
   
   
               1)
            
            
               Examinarea primei și a celei de a doua întrebări adresate nu a evidențiat niciun element de natură să afecteze validitatea punctului FCL.065 litera (b) din anexa I la Regulamentul (UE) nr. 1178/2011 al Comisiei din 3 noiembrie 2011 de stabilire a cerințelor tehnice și a procedurilor administrative referitoare la personalul navigant din aviația civilă în temeiul Regulamentului (CE) nr. 216/2008 al Parlamentului European și al Consiliului în raport cu articolul 15 alineatul (1) sau cu articolul 21 alineatul (1) din Carta drepturilor fundamentale a Uniunii Europene.
            
         
               2)
            
            
               Punctul FCL.065 litera (b) din anexa I la Regulamentul nr. 1178/2011 trebuie să fie interpretat în sensul că nu interzice titularului unei licențe de pilot care a atins vârsta de 65 de ani nici să acționeze ca pilot în cadrul unor zboruri goale sau al unor zboruri de transbordare, efectuate în contextul activității comerciale a unui operator de transport, fără a transporta pasageri, marfă sau poștă, nici să acționeze ca instructor și/sau ca examinator la bordul unei aeronave, fără a face parte din echipajul de zbor.
            
         
      (1)  JO C 222, 20.6.2016.